
	1.
	MK sēdes protokollēmuma projekts
3. Satiksmes ministrijai izvērtēt, vai Ceļu satiksmes likuma 43.5 pantā esošais regulējums atbilst administratīvās atbildības sistēmai un pilnvarojumi Ministru kabinetam pašreizējā apjomā ir nepieciešami vai pieļaujami un satiksmes ministram līdz 2026.gada 1. jūnijam iesniegt tos noteiktajā kārtībā Ministru kabinetā.
	Iebildums
Ņemot vērā to, ka ceļu satiksmes dalībnieku kontrole ir Iekšlietu ministrijas institūciju (Valsts policija un Robežsardze) kompetencē, protokollēmuma 3. punkta izpilde būtu jāuzdod Iekšlietu ministrijai.
Piedāvātā redakcija
-
	Elizabete Grigaļūna (SAM)

	2.
	Noteikumu projekts
4. Šo noteikumu 2. nodaļā ietvertais regulējums nav attiecināms uz transportlīdzekļa vadītāju, kurš ir cietis ceļu satiksmes negadījumā un nogādāts ārstniecības iestādē medicīniskās palīdzības saņemšanai.
	Priekšlikums
Ņemot vērā, ka noteikumu 2. nodaļā ietvertais regulējums nav attiecināms uz transportlīdzekļa vadītāju, kurš ir cietis ceļu satiksmes negadījumā un nogādāts ārstniecības iestādē medicīniskās palīdzības saņemšanai, nav saprotams, kā šādā gadījumā personai konstatē iespējamo alkohola, narkotisko, psihotropo vai citu apreibinošo vielu ietekmi.
Piedāvātā redakcija
4. Šo noteikumu 2. nodaļā ietvertais regulējums nav attiecināms uz transportlīdzekļa vadītāju, kurš ir cietis ceļu satiksmes negadījumā un nogādāts ārstniecības iestādē medicīniskās palīdzības saņemšanai. Šādos gadījumos medicīnisko pārbaudi veic ārstniecības iestāde saskaņā ar šo noteikumu 21.3. apakšpunktu.
	Ilona Lipše (SAM)



